CELEX: 22004D0066
Language: hr
Date: 2004-04-26 00:00:00
Title: Odluka Zajedničkog odbora EGP-a br. 66/2004 od 26. travnja 2004. o izmjeni Protokola 31 Sporazuma o EGP-u, u vezi sa suradnjom na posebnim područjima izvan područja četiriju sloboda

11/Sv. 98
            
            
               HR
            
            
               Službeni list Europske unije
            
            
               69
            
         22004D0066
   
               L 277/183
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 66/2004
   od 26. travnja 2004.
   o izmjeni Protokola 31 Sporazuma o EGP-u, u vezi sa suradnjom na posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a naročito njegove članke 86. i 98.,
   budući da:
   
               (1)
            
            
               Protokol 31 Sporazuma izmijenjen je Odlukom Zajedničkog odbora EGP-a br. 96/2003 od 11. srpnja 2003. (1).
            
         
               (2)
            
            
               Suradnju ugovornih stranaka Sporazuma trebalo bi proširiti tako da uključuje i Odluku br. 2317/2003/EZ Europskog parlamenta i Vijeća od 5. prosinca 2003. o uspostavi programa poboljšanja kvalitete visokoškolskog obrazovanja i promicanja međukulturalnog razumijevanja putem suradnje s trećim zemljama (Erasmus Mundus) (2004. do 2008.) (2).
            
         
               (3)
            
            
               Protokol 31 Sporazuma trebalo bi stoga izmijeniti kako bi ova proširena suradnja mogla početi od 1. siječnja 2004.,
            
         ODLUČIO JE:
   Članak 1.
   Članak 4. Protokola 31 Sporazuma mijenja se i dopunjava kako slijedi:
   
               1.
            
            
               Iza stavka 2.g dodaje se sljedeći stavak:
               
                           „2.h.
                        
                        
                           Od 1. siječnja 2004., države EFTA-e sudjelovat će u sljedećem programu:
                           
                                       —
                                    
                                    
                                       
                                          32003 D 2317: Odluka br. 2317/2003/EZ Europskog parlamenta i Vijeća od 5. prosinca 2003. o uspostavi programa poboljšanja kvalitete visokoškolskog obrazovanja i promicanja međukulturalnog razumijevanja putem suradnje s trećim zemljama (Erasmus Mundus) (2004. do 2008.) (SL L 345, 31.12.2003., str. 1.).”
                                    
                                 
                     
         
               2.
            
            
               Tekst stavka 3. zamjenjuje se sljedećim:
               „Države EFTA-e financijski pridonose u skladu s člankom 82. stavkom 1. točkom (a) programima i mjerama o kojima se govori u stavcima 1., 2., 2.a, 2.b, 2.c, 2.d, 2.e, 2.f, 2.g i 2.h.”
            
         Članak 2.
   Ova Odluka stupa na snagu prvoga dana nakon što Zajednički odbor EGP-a primi zadnju obavijest u skladu s člankom 103. stavkom 1. Sporazuma (3).
   Primjenjuje se od 1. siječnja 2004.
   Članak 3.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 26. travnja 2004.
      
         
            Za Zajednički odbor EGP-a
         
         
            Predsjednik
         
         P. WESTERLUND
      
   
   
      (1)  SL L 272, 23.10.2003., str. 34.
   
      (2)  SL L 345, 31.12.2003., str. 1.
   
      (3)  Ustavni zahtjevi su navedeni.